CELEX: 62018CN0786
Language: el
Date: 2018-12-14 00:00:00
Title: Υπόθεση C-786/18: Αίτηση προδικαστικής αποφάσεως την οποία υπέβαλε το Bundesgerichtshof (Γερμανία) στις 14 Δεκεμβρίου 2018 — ratiopharm GmbH κατά Novartis Consumer Health GmbH

25.3.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 112/23
            
         
      Αίτηση προδικαστικής αποφάσεως την οποία υπέβαλε το Bundesgerichtshof (Γερμανία) στις 14 Δεκεμβρίου 2018 — ratiopharm GmbH κατά Novartis Consumer Health GmbH
      (Υπόθεση C-786/18)
      (2019/C 112/28)
      Γλώσσα διαδικασίας: η γερμανική
      
         Αιτούν δικαστήριο
      
      Bundesgerichtshof
      
         Διάδικοι στην υπόθεση της κύριας δίκης
      
      
         Εναγομένη και αναιρεσείουσα: ratiopharm GmbH
      
         Ενάγουσα και αναιρεσίβλητη: Novartis Consumer Health GmbH
      
         Προδικαστικά ερωτήματα
      
      
                  1)
               
               
                  Έχει το άρθρο 96, παράγραφος 1, της οδηγίας 2001/83 (1) την έννοια ότι επιτρέπεται στις φαρμακευτικές εταιρείες να χορηγούν και σε φαρμακοποιούς δωρεάν προσυσκευασμένα προς διανομή φάρμακα, όταν στη συσκευασία τους αναγράφεται η ένδειξη «για λόγους επιδείξεως», τα φάρμακα χρησιμεύουν για τη δοκιμή του φαρμάκου από τον φαρμακοποιό, δεν υφίσταται κίνδυνος να δοθούν περαιτέρω (σε κλειστή συσκευασία) σε τελικούς καταναλωτές και πληρούνται οι περαιτέρω οριζόμενες στο άρθρο 96, παράγραφος 1, στοιχεία α' έως δ' και στ' έως ζ', της οδηγίας αυτής προϋποθέσεις για τη χορήγηση;
               
            
                  2)
               
               
                  Σε περίπτωση καταφατικής απαντήσεως στο πρώτο ερώτημα: Συνάδει προς το άρθρο 96, παράγραφος 2, της οδηγίας 2001/83 εθνική διάταξη, όπως το άρθρο 47, παράγραφος 3, του AMG (Arzneimittelgesetz [νόμου περί εμπορίας φαρμάκων]), εάν αυτή ερμηνευθεί υπό την έννοια ότι δεν επιτρέπεται οι φαρμακευτικές εταιρείες να χορηγούν δωρεάν προσυσκευασμένα προς διανομή φάρμακα σε φαρμακοποιούς, όταν στη συσκευασία τους αναγράφεται η ένδειξη «για λόγους επιδείξεως», τα φάρμακα χρησιμεύουν για τη δοκιμή του φαρμάκου από τον φαρμακοποιό, δεν υφίσταται κίνδυνος να δοθούν περαιτέρω (σε κλειστή συσκευασία) σε τελικούς καταναλωτές και πληρούνται οι περαιτέρω οριζόμενες στο άρθρο 96, παράγραφος 1, στοιχεία α' έως δ' και στ' έως ζ', της οδηγίας αυτής, καθώς και στο άρθρο 47, παράγραφος 4, του AMG προϋποθέσεις;
               
            
         (1)  Οδηγία 2001/83/ΕΚ του Ευρωπαϊκού Κοινοβουλίου και του Συμβουλίου, της 6ης Νοεμβρίου 2001, περί κοινοτικού κώδικος για τα φάρμακα που προορίζονται για ανθρώπινη χρήση (ΕΕ 2001, L 311, σ. 67), όπως τροποποιήθηκε τελευταία με τον κανονισμό (ΕΕ) 2017/745 (ΕΕ 2017, L 117, σ. 1).